
Ouemadmodum  inulta  medicamina  aliaque  promta 
in  auxilium  morborum  a medicinae  patribus  cele- 
brata, postquam  per  longum  temporis  spatium 
perperam  oblivioni  data  iam  pridem  exoleverant, 
a posterioribus  tandem  denuo  in  usum  merito 
revocata  sunt;  sic  et  Sinarum  Iaponumqtie  acu- 
punctura  per  saecula  adeo  a nobis  flocci  facta,  ut 
ne  ullus  quidem  unquam  nfledicinae  cultor  Euro- 
paeus eam  exercuisset,  recentioresque  chirurgiae 
auctores  eius  vix  ac  ne  vix  quidem  mentionem 
fecissent,  novissimis  demum  temporibus  a nostris 
medicis  recte  tentari  coepit*  Experimenta  haec  a 
nonnullis  Franco  - Gallis  Anglisque  instituta  omnino 
probant,  hancce  operatiunculam  multis  morbis,  iis- 
que gravioribus,  praesentaneam  neque  mediocrem 
attulisse  opem*  Quae  cum  ita  sint,  operae  pre- 

tium  fore  credidi,  si,  quae  hucusque  hac  de  ro 
innotuerim,  dissertatiunculam  inanguralem  maio- 
rum more  conscribens,  sic  collator  s sim,  ut  in 
priori  huinsce  tractatus  capite,  quae  antiquiores 
auctores  de  illarum  gentium  acnpunctura  scripta 
reliquerint  enarrem,  in  altero,  quae  hodie  in  lu- 
cem edita  sint  nostratium  pericula,  breviter  indi- 
cem. 


Scriptorum,  quibus  usus  sum,  enume- 
ratio. 

2.  Wilh*  ten  Rhyne,  Mantissa  schematica  de  acu- 
punctura  ad  Diss*  de  arthritide.  Lond.  1683» 
P*  J45* 

2*  St*  Blancard,  Eigenliche  Abhandlung  von  dem 
Podagra  und  der  laufenden  Gicbr,  nebst  des 
Herrn  W*  ten  Rhyne  Beschreibung , wie  die 
Chinesen  vermittelst  des  Moxa  r Brennens  und 
giildenen  v adelstechens  alie  Krankheiten,  imon- 
derheit  aber  das  Podagra  curiren.  Leipzig  1697* 
pag.  516. 

3.  Biilloo,  Dissertatio  de  puncto,  Lugcl.  Bat.  1709. 

4.  E Kaempfer,  Amoenitatum  exoticarum  pulitico- 
physico  - medicarum  fasciculi  quinque.  Leutgo- 
viae.  1712.  p.  532.  Obs.  XI. 

5.  Nenter,  fundamenta  medicinae*  T0111.  1.  Praxis 
specialis*  Argent*  1718,  p*  165. 

6.  L.  Heister*  Chirurgie.  Niirnberg  1743»  P*  428» 
Tab.  XII.  fig.  6-7. 

7.  I.  Bontius,  De  medicina  indica,  libr*  IV»  Lugd. 
Bat*  1718* 

8*  Duiardin,  Histoire  de  la  chirurgie*  T*  I.  pag* 
95.  fig»  1-4, 

9*  Halleri  disputationes  ad  morborum  historiam 
et  curationem»  Tom.  VI*  p.  766.  Lausannae 
1758*  (Furstenau  et  Paxmarin  spicilegium  ob- 
servationum de  Indorum  morbis  et  medicina. 
Obs*  XV.) 

io*  Kaempfer,  Geschichte  und  Beschreibung  von 
Iapan*  Lerngo  1779*  Bd*  II.  S.  4°3* 

u.  Modern,  part  of  an  universal  history,  from 
the  earlist  account  of  time»  T.  JX* 

12*  Dictionaire  des  Sciences  medicales*  Paris  1812. 
T.  I.  p*  149.  (Bedor.) 

13*  Berlioz,  Memoires  suries  maladies  chroniques, 
les  evacuations  sanguines  et  1’acupuncture. 
Paris  1817-  q*  296*  etc. 

14.  Iournal  universel  des  Sciences  medicales. 
Paris  1819.  Tom.  XIII*  p.  £8*  (notices  sur  I’ 
acupuncture  et  observations  medicales  sur  ses 
effe  ts  therapeutiques  par  Ms*  Haime  p.  35.  Bre- 
tonneau.) 

15.  Annales  de  la  societe  de  medicine  pratique  de 
Montpellier.  Serie  2.  T.  5.  p.  177.  (Haime*) 

16*  Iournal  universel  des  Sciences  med.  Tom.  XV. 

p*  107«  Paris  1819*  (Notice  sur  1’acupuncture, 
et  sur  une  nouvelle  espece  de  ventouse  armee 
des  lancettes,  inventee  par  A.  P*  Demours.) 

17.  Recueil  period.  de  la  societe  de  medicine  de 
Paris  T.  66»  (Serie  II*  T.  5*  pag.  161)  (Observ* 
sur  les  bons  effets  que  l’on  obtient  par  la  re- 
union  de  1’acupuncture  et  de  l’application  d’une 
ventousse  par  Demours*) 

18.  Ibidem  T.  66*  (Serie  II.  T*  5.)  p*  577* 
(Seconde  notice  sur  Facupuncture,  ou  introduc- 
tion  de  1’aiguille,  sans  que  la  ventouse  soit  re- 
tiree,  a travers  la  portion  du  tissu  cutane,  sou- 
leve  par  cet  instrument.  Par  Demours.) 

19.  v*  Froriep.  Notizen  aus  dem  Gebiete  der 
Natur  und  Heilkunde.  Bd*  II.  N.  17.  1822* 

20.  I.  M*  Churchill,  a treatise  on  acupuncturation 
being  a description  of  a surgical  operation  ori- 
ginally  peculiar  to  the  Iaponese  and  Chinese, 
and  by  thern  densminated  Zing  - King  etc* 
London*  1821. 

2i*  Dasselbe  deutsch:  I*  M*  Churchills  Abhand- 
lung  uber  die  Acupunktur.  a.  d*  Engl*  von 
I.  Wagner.  Mit  Vorrede  und  Zusiitzen  von  I. 
B Friedrich.  Bamberg  1824* 

22.  London  medical  llepository*  Mai  1825.  (Chur- 
chill.) 

23.  Ibidem.  April  1822.  et  Novbr*  1825*  (Finch  ) 

24.  Graefe  und  v.  Walther*  Iournal  fiir  Chirur- 

gie  und  Augenheilkunde*  Band  5 Heft  4.  Berlin 
1824.  p*  721.  (Michaelis.) 

25.  Zang , Ch*  B*  Darstellung  blutiger  Operatio- 
nen.  Th*  III*  Abt*  1*  p.  2go.  Tab*  I fig.  1.  2. 

26*  Vitet,  Medicine  veterinaire.  Tom.  II*  p*  65. 

27.  Sabatier,  Medicine  operatoire.  Tom*  I*  p*  11. 

28-  Memoire  sur  1’acupuncture  suivi  d’une  serie 
d’observations  recneilles  sous  les  yeux  de  Iules 
Cloquet  par  Morand.  Paris  i825* 

29*  Revue  medicale  francaise  etrangere  et  iour- 
nal  de  clinique  de  l’hotel  de  Dieu  et  de  la 
charite*  Paris  1825  Icnvr*  pag*  75.  — Fevrier 

pag»  3°9-  — Mars  Pag*  471* 


C a p.  I. 


De  Sinarum  Iaponumque  acup  unctura- 

Sinarum  Iaponumque  acupuncturam  primi 
quidem,  quod  sciam,  inter  Europaeos,  at  brevius 
strictimque  nimis,  commemorant  M,  Martinius 
(in  sua  historia  Sinica);  et  lac.  Bontius  (in  lib.  V. 
hist.  suae  natur.  Cap*  ultimo*)»  qui  bis  utitur 
verbis:  quod  autem  in  Iaponia  narrabo  fieri,  mira- 
cula ipsa-  superat:  in  doloribus  capitis  antiquis, 

in  obstructione  hepatis  et  lienis,  in  pleuritide  quoque 
perterebrant  Stylo  argenteo,  aut  ex  chalybe  con- 
fecto (?),  non  multo  crassiore,  quam  cythararum 
chordae  esse  solent,  transadigendo  paulatim  et 
lente  praedicta  viscera,  ut  altera  parte  stylus  exeat 
(!  ! !) 

Plura,  eaque  probabiliora  de  hac  inter  ista* 
gentes  celebrata  operatione  tradiderunt  W.  ten 
Bhyne  atque  E»  Kaempfer,  ex  quorum  commen- 
tariis deinceps  enarranda  potissimum  depromere 
liceat* 

Acupunctio  at  ;ue  combustio  mor.ae  (turundae 
volutae  ex  herba  regii  nominis  Artemisia)  prima- 

riae  sunt  apucl  Sinas  et  Iapones  operationes,  quas 
et  ante  artis  medicae  usum  inventionemque,  ab 
omni  antiquitate  per  Coream,  Sinam,  Iaponiain 
claruisse,  triga  illa  gentis  sancte  profitetur,  per- 
tinacissima antiquitatis  sectatrix*  i) 

Sunt  etiam  aliae,  praeter  dictas,  nationes, 
quae  in  consimilibus  quibusdam  casibus  tali  fere 
acu,  secl  minori  cum  dexteritate,  utuntur,  uti  in- 
colae Arracan  et  magni  Indostan  regni*  Memorat 
etiam  obiter  de  hac  acupunctura  Bontius  (in  med. 
Ind)*  2) 


1)  Persuadet  Martinins  (1.  c.)  Iapones  a Sinensibus  me- 
dicis ; acupuncturam  esse  mutuatos,  — Nuperrimis 
temporibus  Berlioz  operationis  liuius  apud  istas 
gentes  originem  (alta  caligine  certe  sepultam!)  sic 
collustrare  sategit.  Gentes,  inquit  ille,  zonam  torridam 
incolentes  militiam  sequi  nudas,  atque,  ut  se  invicem 
dignoscerent,  varias  corporibus  suis  notas  insculpere 
solitas  esse.  Casu  factum  esse,  ut  cutis  punctiones 
locis  forte  dolentibus  obtingerent,  doloribusque  inde 
mitigatis,  hanc  acupuncturam  postmodo  et  in  aliis 
similibus Jmorbis  de  industria  adhiberi  coepisse.  Quem 
morem,  cum  a reliquis  nationibus  postea  esset  relic- 
tus, a Sinensibus  et  Japonibus  solis,  morum  scilicet 
maiorum  suorum  tenacissimis,  servatum  esse.  Haec 
explicatio  an  mere  Jfictitia  sit,  an  veritatis  aliquid 
habeat,  in  medio  relinquam  necesse  est. 

3)  Cum  acupunctura  hic  forsan  confunditur  alia  quaedam 
chirurgica  operatio,  ab  Indis,  si  Fiirstenau  fidem 
habeamus,  ad  sanguinis  detractionem  eum  in  modum 
adhibita,  ul  vitri  fragmenta,  quoad  sanguini»  iu»um 


Sinis  et  laponibus  medici  trxpartitim  discer- 
nuntur. Primus  dicitur  Phondo,  qui  proprie  in- 
ternis morbis  medetur;  secundus  Xinkieu,  qui 
acnpunctura  et  inustione  medicinam  facit;  tertius 
Baksieu  Sinkai,  qui  oculorum  vitia  curat* 

Acupuncturam  tanti  faciunt  Iapones,  ut  in 
peculiarem  artem  inter  illos  redacta  sit,  quam 
qui  exercent,  Farritatte  i*  e*  acupunctores  (Far- 
ri  enim  laponice  acum  disignat),  si  vero  insi- 
mul inustionem  cum  artemisiae  stupis,  ut  pleri- 
que  assolent,  adiungant,  Earrawyts  tensas  la- 
ponico,  Sinico  idiomate  Xinkieu  appellant,  5) 


copiam  elicerent,  malleoli  impulsu  in  corpus  adige- 
rent. — Neque  minus  Indorum  occidentalium  san- 
guinem mittendi  ratio,  cuius  Wafer  meminit,  ab  hac 
operatione  longe  recedit.  Desidet  enim  in  medio 
rivo,  lapide  inixus,  aeger,  cuius  dein  variis  corporis 
partibus  sagittarius  aliquis  peritus  sagittulas  infert 
sic  fabrefactas,  ut  ultra  cutem  vix  penetrent  atque 
modicum  tantum  sanguinis  cursum,  incisis  venis, 
contrahant. 

3)  E.  Kaempfer  aliter  enarrat:  Singularis,  quam  urendo- 
rum et  pungendorum  locorum  gnaritas  constituit,  ar- 
tis chirurgicae  magistri  appellantur  Tensasii,  e. 
tangentes  (Phondo,  quos  habet  ten  Rhyne  ?)  puta 
exploratores  locorum;  nam  in  locorum  delectu  cardo 
totius  negotii  repositus  est.  Qui  ipsam  rem  manu 
exercent  Tarrittate  audiunt,  i.  e.  acupungentes, 
sive  ex  suamet  notitia,  sive  ad  tangentis  iussum 
id  faciant. 

quorum  aedes  hac  nota  dignoscuntur:  in  vestibu- 
lo domus  ex  ligno  ad  humanam  similitudinem 
sculpta  stat  imago,  in  qua  acu  pungenda  et  inu- 
renda loca  artificiose  delineata  sunt.  Quippe  illo- 
rum doctores  medici  nonnisi  necessitatis  tempo- 
re (in  difficilibus  morbis)  vel  apud  maiorum  gen- 
tium aegrotos  has  operationes  ipsimet  absol- 
vunt* 

Venae  sectionem  Sinae  et  lapones  exsecrantur, 
quoniam,  ut  existimant,  cum  vitioso  laudabilis 
quoque  effunditur  venarum  apertura  sanguis,  tan- 
tumque vitae  fundamini  subducitur,  quantum  sa- 
ni sanguinis  detrahitur;  quapropter  sanguinem 
sua  a colluvie  solummodo  mundare  satagunt,  ma- 
xime autem  a flatibus  (qui  in  omnibus  quae  cor- 
pori accidunt,  principes  autores  et  domini  sunt) 
quos  idcirco  moxae  combustione  et  acupunctura 
(praecipuis  laponicae  chirurgiae  capitibus)  exant- 
lare et  dispellere  student. 

Acus  autem,  quae  puncturam  praestat,  non- 
nisi ex  auro  argentove  (nunquam  ex  alio  metallo) 
conficitur,  eoque  purissimo,  omnis  cupri  experte 
et  ductili;  hinc,  ne  sua  molitie  operam  eludat, 
singulari  arte  indurari  debet,  quam  vero  artera 
nec  quisque  callet,  nec  qui  callet,  acus  tamen  fa- 
bricare audet,  nisi  imperatorio  diplomate  nactus 
licentiam*  Fabrefiunt  optimae  acus  iu  insula  Co- 
rea,  et  in  laponiae  emporio  Kio  sive  Miaco 

praestantiore9  veneunt*  Duplicis,  teste  Kaempfer, 
eunt  structurae : prioris,  (qua9  et  ten  Rhyne  descri- 
psit atque  depinxit)  quae  ex  utroque  metallo  pro- 
miscue fiunt,  longitudinem  obtinent  quatuor  un- 
ciarum, tenuitatem  mediocrem  apice  tenuissimo 
desilientem,  manubrio  instructae  in  modum  coch- 
leae circumflexo,  quo  torqueri  possint  (vid.  fig.  Ii.) 
Pro  reconditorio  eis  adiungitur  malleolus,  ita  ap- 
tatus, ut  utroque  manubrii  latere  singulas  acus 
recipiat*  Malleus  ex  uri  cornu  perpolite  construc- 
tus est,  ipsa  acu  paulo  longior,  capite  orbiculato 
et  compresso,  cui  pondus  conciliat  inclusum 
plumbum,  alterutro  latere,  quod  pulsui  dicatur, 
aluta  violacei  coloris  obducto,  ne  ab  acu  in  feri- 
endo desiliat  (fig.  111.)  Aliter  ten  Rhyne  describit 
eiusdem  usus  malleolum:  fit  ex  ebore,  ait,  ebeno 
vel  alio  duriore  ligno.  Eius  orbiculus  utrinque 
laevis,  vel  foraminulis  leviter  ac  tantum  superfi* 
cie  tenus  exsculptus,  quibus  superior  acus  pars 
queat  excipi.  Illius  manubriolum  sinu  excavatur, 
quo  conditur  acus,  6ericeo  circumvolvenda  lora* 
mento,  vel  annulo  firmanda,  (vid.  fig.  1.) 

Alterius  ordinis  acus  (quae  speciali  gau- 
dent appellatione  Fineri  Barri)  semper  ar- 
genteae sunt}  structura  illis  parum  est  diversa, 
longitudo  eadem  , cytharoedicae  chordae  tenuitas, 
manubrium  non  nihil  densum,  breve  et  in  longi- 
tudinem striatum.  Recondi  solent  incerto  numero. 

plusculae  intra  capsulam  oblongam  quadratam 
ligneam,  vernice  exterius,  interius  panno  intonso 
obductam,  cuius  eminens  lana  leviter  insertas  re- 
cipit (Fig.  IV*)  Huic  acui,  si  in  operatione,  quod 
frequenter  fit,  aeneus  canaliculus  iungatur,  Fu  da 
barri  i.  e acus  canaliculata  dicitur.  Est  ille  ca- 
nalis acu  sua  paulo  brevior  circiter  lati  digiti  ter- 
tia parte,  pennae  anserinae  crassitie,  in  id  factus 
ut  per  eundem  acus  ad  puncturae  locum  diriga- 
tur, ne  in  operatione  hallucinemur* 

Chirurgia  puncturae  instituendae  haec  est: 
cuspidem  sinistra  recipiunt,  inter  digiti  medii  api- 
cem et  iudicis,  pollice  suffulti,  unguem;  ita  com- 
prehensam admovent  loco  pungendo,  tactu  a 
nervis  prius  distincto  et  delecto,  tum  malleo  dex- 
tra recepto,  acum  uno  aut  gemino  pulsu  per  ex- 
ternam cutem,  duriusculam  illam,  adigunt;  hinc 
deposito  malleo,  manubrium  acus,  intra  primo- 
rum digitorum  apices  volvendo,  cuspidem  ad  re- 
quisitam ex  lege  artis  profunditatem  ingerunt, 
plerumque  semiuncialem,  rarius  pollicarem  vel 
maiorem,  verbo,  ad  usque  doloris  laticem:  hunc 
assecuti,  ad  respirationem  unam  et  alteram,  acum 
infixam  tenent;  mox  acu  ^extracta,  locum  digito 
premunt,  quasi  spiritum  hac  via  expressuri*  Pos- 
terioris acus  immissio  fit  sola  eiusdem  rotatione, 
intra  pollicis  mediique  digiti  apices.  Quibus  satis 
versata  inanus  est,  pulsu  indicis,  supra  medium 

B 


digitum  positi  et  in  acum  excussi  cutem  prius 
pertundunt,  quam  acum  torqueant:  alii  in  excus- 
sione illa  utuntur,  quod  dixi,  adminiculo  tubuli, 
obstantis,  ne  fortiori  pulsu  acus  debito  profundi- 
us imprimatur.  Leges  punctoriae  artis  variae  sunt, 
flatus  laticem,  in  quantum  cum  ratione  hic  agi- 
tur, praecipue  spectantes:  unde  in  operatione 

instituenda  et  locus  et  profunditas  punctionis 
a tangentibus  medicis  cum  ratione  sunt  determi- 
nanda. Acus  affecto  loco  (communiter  ad  lati  cir- 
citer digiti  profunditatem)  leviuscule  imprimen- 
da; excipiuntur  quaedam  capitis  vitia,  in  quibus 
ad  ipsum  cranium  acus  aliquando  infigitur;  item 
aliquae  uteri  affectiones  (praesertim  ubi  perverse 
s^  versat  cum  matris  debilitate  foetus,)  in  quibus 
ipsa  matrix  nonunquam  perforatur»  Acus  triginta 
respirationum  spatio  (h*  e*  inspirationum  et  ex- 
spirationum una  comprehensarum;  illa  enim 
tempora  computandi  ratio  apud  Sinenses  et  lapo- 
nenses  medicos  usualis  est)  in  parte  puncta  detinea- 
tur, si  facile  ferat  aeger;  sin  minus,  eximatur 
denuo,  et  de  novo  iteretur  punctura,  vel  ter  vel 
quater,  quandoque  etiam  quinquies  sexiesve, 
si  facile  ferat  aeger  et  morbus  sit  tenax. 

Dum  acupungitur,  aegrotus  ieiuno  sit  sto- 
macho* Si  morbus  sit  gravior,  pungito  profundius 
Adultos,  quam  adolescentes,  senes  quam  iuvenes 
pungito  altius*  Pingues  qui  sunt  et  carnosi,  pun- 


gito  profundius  ;T(e  diverso  qui  teneri.  Loca  ner- 
vosa (nimirum  quibus  vel  insignes  nervi,  vel 

musculorum  tendines,  vel  nervosa  ligamenta  e 
directo  subiacent;  id  enim  caute  observant  acu- 

punctores)  pungito  levissime,  carnosa  profundius. 

Acupunctura  imprimis  infimi  et  supremi  ven- 
tris morbis  inservit.  Caput  pungito,  cum  cepha- 
lalgia, sopore,  epilepsia,  Ophthalmia,  aliisque  (a 
malignis  datibus  ortis)  infirmitatibus  affligitur. 
Abdomen  pnngito  in  colico  dolore,  dysenteria, 
anorexia,  afFectione  hysterica,  corporis  a crapula 
perturbatione,  artuum  doloribus  et  ventris.  Uterum 
gravidae  acu  pungito,  ubi  foetus  ante  iusta  partus 
tempora  nimiopere  se  movet,  unde  horrendos 
sentit  mater  dolores,  ut  saepe  in  discrimine  vi- 
tae versetur;  pungito  autem  foetum  ipsum  acu 
longa  et  acuta,  ut  punctura  terrefactus  ab  enormi 
et  periculi  pleno  motu  dessistat.  Qui  naturae 
sunt  debilioris,  in  abdomine,  qui  vero  fortioris  in 
dorso  (vel  lumbis,  si  res  ita  ferant)  acupungan- 
tur.  Ubi  pulsus  vel  vix  vel  difficulter  sentitur, 
acupungantur  brachia  iuxta  venas. 

Praeter  dictos  morbos,  acupunctura  sequenti- 
bus malis  adhibetur,  videlicet  vertigini,  apoplexiae, 
spasmo  cynico,  tetano,  nervorum  convulsionibus, 
melancholiae  hypochondriacae,  oculorum  lippitudini 
et  suffusioni,  gravedini  ac  rheumatismo,  arthritidi 
(imprimis  vagae:  vera  enim  profunde  nimis  deli- 

tescit,  ut  aci  ipsos  flatus,  arthritidis  autores  et  do- 
minos, acus,  nisi  magno  cum  incommodo  pene- 
trare nequeat,)  gonorrhoeae,  febribus  intermittenti- 
bus simul  et  continuis,  intestinorum  lumbricis  et 
ex  iisdem  orto  dolori,  diarrhoeae,  cholerae  morbo, 
imprimis  vero  passioni  colicae  aliisque  ex  flatibus 
natis  intestinorum  malis,  lassitudini  spontaneae  ex 
flatibus  itidem  ortae. 

Acupuncturae  insignis  usus  esse  dicitur  in 
colicae  specie  (laponibus  Senki  vel  Sinki  dicta) 
qnae  insulis  populosissimi  imperii  laponici  ende- 
mia  et  adeo  familiaris  est,  ut  e decem  adultis  ra- 
ro unus  sit,  qui  eadem  aliquando  non  laborave- 
rit. Habet  hoc  singulare  patrius  morbus  laponiae, 
ut  ad  hystericae  passionis  exemplum  persaepe  suf- 
focationem hospiti  suo  machinetur,  convellendo 
totam  regionem  ab  inguine  ad  usque  costas  spu- 
rias vel  mucronem;  deficiat  vero,  ubi  diu  saeviit, 
in  tumores  hic  illic  in  corpore  promiscue  nascen- 
tes; nonnunquam  epilogum  ludat  teterrimum; 
in  viris  quidem  grandi  altertrius  testiculi  tumore 
non  raro  in  fistulam  suppurante,  in  foeminis  ve- 
ro foeda  caterva  tuberculorum,  in  ani  vulvaeque 
labiis  nascentium,  quam  capillorum  plerumque 

comitari  amat  defluvium.  Anticolicam  puncturam 

< 

suam  celebrant  Iapones  in  epigastrio;  in  quo  no- 
vem omnino  punctiones  ternaria  serie  et  ad  qua- 
drati parallelogrammi  normam  instituunt,  interce- 


dente  inter  6ingulas  punctiones  (in  homine  adul- 
to) gemini  pollicis  transversi  spatio.  En  schema 
ipsum : 

• • • 

... 

• • • 

Hi  ordines  in  artis  punctoriae  schola  distincto 
nis  gratia  propriis  donantur  ut  praeceptis,  sic  no- 
minibus* Primus,  Sio  quam  dictus,  proxime  sub 
costis  instituitur;  alter,  Tsiuquam  nuncupatus, 
medium  sibi  locum  vindicat  inter  umbilicum  et 
cartilaginem  mucronatam;  tertius,  Gecquan  dic- 
tus, semiuncia  supra  umbilicum  absolvitur.  Ad 

* 

hanc  triplicis  ordinis  punctionem,  ex  praescripto 
magistri  profunditate  legitima  celebratam,  ple- 
rumque subito,  velut  incantata,  cessant  Senki 
nominis  tormina* 


C a p.  II. 

De  Europaeorum  acupuncturae  peri- 

culis. 

Ad  tot  mala  debellanda  venditatam  acupunc- 
tionem , quid  mirum,  tamdiu  a nostris  medicis 
vanitatis  adeo  suspectam  esse  habitam,  ut  post 
ten  Rhyne,  Bidloo,  E.  Kaempfer  et  Vicq  d’Azyr, 
alii  medici,  uti  Heister,  Duiardin,  Nenter,  obiter 


tantummodo  eius  mentionem  facerent,  reliquos 
autem  chirurgiae  auctores  de  ea  memorare  taede- 
ret? In  Gallia  tandem',  adhinc  annos  paucos, 
operatiuncula  haec  magis  probari  excolique  ince- 
pit, auctore  Berlioz,  qui  eam,  tanquam  remedium 
praesentaneum  promtumque,  de  meliori  nota 
commendavit : 

1.  In  affectionibus  mere  nervosis.  Hae  enim 
quaternis  quinisve  acupuncturis  ex  toto  cedebant. 
Sub  prima  acus  immissione  malum,  mutata  sede, 
subinde  in  alias  transibat  partes , acu  tum  prose- 
quendum, — Summam  huius  operationis  utili- 
tatem idem  auctor  expertus  est 

2,  ln  doloribus  rheumaticis  absque  ullo  in- 
flammationis vestigio,  qui  rigore  potius  partisque 
affectae  frigore  stipati  sedem  saepius  mutare, 
eub  tempestatum  vicissitudine  intendi  atque  dia- 
phoreticis excitantibus,  narcoticis,  victuque  dia- 
phoretico alias  solebant  debellari.  Quibus  aegris 
in  musculos  respirationi  inservientes  transierat 
rheumatismus,  spirandi  difficultatem,  tussim  dolo- 
resque punctorios  inferens,  hoe,  auctor  ille  perhibet, 
a se  intra  scripulum  horae  primarium  unum  alte- 
rumve  ex  integro  esse  sanatos;  musculos  pectora- 
les movendi  facultas  statim  ab  operatione  redibat. 

3»  Neque  doloribus  gravissimos  labores  exci- 
pientibus acus  sine  fructu  admovebatur.  Neque 


minus  acupuncturae  usus  eidem  auctori  egregie 
cedebat. 

4)  ln  contusionibus  et  ecchymosibus*  luvenis 
aliquis,  qui  ex  altitudine  X - Xllve  pedum  lapsu 
lapidum  cumulo  vehementer  impactus,  tota  cor- 
poris sui  posteriori  parte  tantopere  contusus  erat 
ut  omnes  artus  immobiles  redderentur,  XI  acu- 
punctionibus  cervici  adhibitis,  elapso  horae  dimi- 
diae spatio,  facultatem  caput  sponte  movendi  re- 
cuperavit. Postero  die,  diversis  corporis  partibus 
acu  punctis,  illico  aeger  in  lecto  volutari  potuit, 
atque  brevi  post  ex  integro  convaluit*. 

5*  ln  cephalalgia  nervosa,  capitisque  eo  dolore, 
qui  febri  intermittenti  accesserat,  acus  quoque 
opem  tulit  eximiam. 

6.  Rustico  alicui,  per  mensem  iam  vehementi 
tussi  convulsiva  et  epigastrii  doloribus  vexato,  in 
hac  regione  Berlioz  acum  ad  eam  profunditatem 
adegit,  ut  sibi  persuasum  fuerit,  ventriculum  ip- 
sum perforatum  esse.  Acu  in  parte  puncta  V 
Scripulos  horae  primarios  detenta,  statim  aeger 
ex  integro  sanus  evasit. 

Acu  utebatur  Berlioz  chalybea,  longitudinis 
trium  unciarum,  capitulo  cereo  instructa*  De 
acupuncturae  effectu  hunc  in  modum  efFatur: 
videtur,  inquit,  acus  irritare  nervos,  liisque  prin- 
cipium quoddam  doloribus  abolitum  redintegrare(?) 

Dissuadet  hic  auctor  acupuncturam  in  omni 


inflammatorio  statu  atque  in  sanguinis  congestione 
partes  pungendas  obruente* 

Si  sanguis  ex  puncta  parte  stillat,  nihil  iuvat 
operatio,  alibi  de  novo  iteranda,  cura  semper  in- 
simul adhibita,  ne  insigniora  vasa  nervique  acu 
pertundantur. 

Multum  quoque  operae  in  punctoria  arte 
collocavit  Haime,  hasce  observationes  promulgans : 

1.  A.  Boubard,  femina  XXX  annorum,  rheu- 
matismo thoracis  vehementi  correpta,  dein  reme- 
diis quibusdam  ingestis  intra  biduum  sanata,  sex 
septimanis  post  denuo  eodem  prehensa  est  malo, 
eoque  adeo  gravi,  ut  omne  periculum  profundius 
paulo  spirandi  aegrota  horreret.  Pluribus  reme- 
diis absque  ullo  levamine  adhibitis,  ad  acupunctu- 
ram  venitur*  Statim  ab  acu  proxime  sub  costis 
spuriis  impressa,  dolorem  sentit  aegra  in  inferio- 
cem  ventrem  transire,  ubi  trium  unciarum  longi- 
tudine acus  ad  profunditatem  uncialem  iterum 
adacta  et  per  y,  Scripulos  horae  primarios  deten- 
ta dolorem  et  illinc  fugat*  Fit  tum  altera  tertia- 
que, quo  dolor  transibat  loco,  acupunctura,  quam 
dolorum  plena  evanescentia  somnusque  tranquillus 
excipit.  Postero  die  dolores  mitiores  redibant; 
inde  operatione  per  quatuor  adhuc  dies  celebrata, 
aegrotae  obtigit  valetudo  integerrima. 

2.  Feminae  alicui,  dolores  rheumaticos  arti- 
culi humeri  vehementes  querenti,  Haime  acum 

inter  musculi  tricipitis  fibras  adegit*  Inde  dolor 
in  antibrachium , atque  hinc,  altera  acupunctione 
instituta,  in  manum  propulsus,  post  tertium  punc- 
tum ex  toto  compescebatur* 

3.  Puella  aliqua  a biennio  ex  menstruis  irre- 
gularibus vomitu  laborabat  spastico,  ad  quem  con- 
vulsiones vehementes  accedebant  omnem  hucus- 
que curationem  eludentes*  Medio  epigastrio  acu 
pertuso,  subito,  quasi  incantati,  ex  toto  abibant 
cruciatus*  Cum  operatio  nullos  moveret  dolores, 
acus  ad  dimidiam  suae  longitudinis,  ad  altitudi- 
eem  puta  Xll,  XV  ve  linearum,  infixa  haerebat 
per  V.  scripulos  horae  primarios*  Postmodum, 
doloribus  aliquoties,  at  multo  mitioribus,  redeun- 
tibus', cura  ad  priora  revolvebatur.  — Ad  capitis 
convulsiones  sedandas  musculi  cervicis  acu  per- 
forabantur; masseter  itidem,  ad  oscitationes  con- 
tinuas; antibrachio  admovebatur  acus',  convulsio- 
nibus [hic  conspicuis:  iisdemque  armis  tantisper 

exturbabatur  malum,  dum  ex  toto  cederet* 

Haime  rarissime  observavit,  sanguinem  ex 
punctis  locis  promanare.  Dr.  Bretonneau,  quid- 
nam discrimen  inferret  singulorum  viscerum  per- 
foratio, ut  certior  fieret,  pericula  fecit  in  catulis, 
unde  patet,  cerebrum  cerebellumque,  cor,  pul- 
mones, ventriculum  [etc.  omnino  absque  vitae 
discrimine  transigi  acu  posse*  ln  uno  tantummodo 
percussi  cordis  casu  postmodo  extravasatum  in 

pericardio  sanguinem  reperit;  perfossa  quoque 
arteria  quaedam  multum  sanguinis  fudit,  qui  tamen 
fluxus,  simplici  pressione  admota,  facile  sistebatur. 

Demours  quoque  acupuncturae  probavit  uti- 
litatem, persuadens,  hanc  operationem  in  pneumo- 
nia potissimum  prodesse,  quinquies  sexiesve  acum 
musculi  supraspinati  fibras  transadigendo.  Quin 
ipsam  amaurosin  incipientem  se  acu  sanavisse  per- 
hibet. 

Idem  auctor  novum  acupuncturae  apparatum 
inventum  dedit,  cuius  haec  est  conditio.  jAd  par- 
tis pungendae  sensilitatem  diminuendam , huic 
cucurbitula  imponitur  vitrea,  suctorio  instructa 
tubulo,  qui,  aere  pistilli  cuiusdam  ope  exhausto, 
refigitur  (cochlea,  quam  habet,  soluta)  reponitur- 
que,  vitro  inhaerente.  Ab  apice  vitri  usque  ad 
partem  suctam  descendit  canalicul  is  aeri  imper- 
vius, qui  manubriolum  acus  exacte  aptatum  ex- 
cepit* 

Acus  ipsa,  longitudine  tripollicari , dein  ad 
iustam  altitudinem  imprimitur,  (vid : Fig.  V*)( 

Novissime  acupunctura  a multis  magni  nomi- 
nis medicis  Parisiensibus , imprimis  ab  I.  Cloquet, 
uon  sine  fructu  tentata  est  variis  in  morbis, 
uti  in  cephalalgia,  hemicrania,  rheumatismo,  lu- 
xatione spontanea,  Ophthalmia  chronica,  hemate- 
xnesi  periodica  etc. 

Huic  Gallorum  experientiae  Anglicorum  quo- 

que  haud  mediocris  nominis  medicorum  observa- 
tiones respondent. 

Anglorum,  teste  Churchill,  primus  hanc  ope- 
rationem in  usum  vocavit  Scott,  ipse  ab  amico 
suo  (lukes,  chirurgo  et  obstetricatore)  acupuncta- 
tus.  Frigore  enim  ille  laesus,  lumborum  dolori- 
bus prehendebatur  citra  febrim  tam  vehementi- 
bus, ut  lecto  affixus  moverique  nescius  iaceret. 
Cucurbitula  imponitur  dorso  inter  secundam  ver- 
tebram lumbalem  et  musc,  latissimum  dorsi,  dex- 
tra parte*  Acus , cum  primum  ad  pollicis  longi- 
tudinem penetravit,  cuspide  sua  sensationem  mo- 
vit, qnasi  admoto  filo  metallico  scintilla  electrica 
ex  aliquo  corpore  eliceretur.  Quae  sensatio  post- 
quam per  scripulum  horae  primarium  perstiterat, 
dolor  subito  in  regionem  iliacam  dextram  transiit. 
Duabus  et  hic  loci  acubus  admotis,  dolor  mitior 
iam  factus  abiit  in  posteriorem  pectoris  partem, 
prope  angulos  spuriarum  costarum  sedem  fixurus, 
quem  denique  acupunctio  denuo  repetita  ex  toto 
proflixit* 

Nuperrimis  temporibus  Churchill  de  acupunc- 
tura  optime  meritus,  hos  casus,  acus  virtutem 
probantes  prodidit* 

i)  G*  Haughlan,  caementarius,  XXX  anno- 
rum, a triduo  dolores  lumborum  acerbissimos 
questus,  pulsu  aliquantum  iu3to  celeriori,  in  re- 
gione lumbari  dextra  punctus  est  acu,  longitudi- 


nis  sesquipollicaris,  Elapsis  horae  scripulis  II, 
mitescere  inceperunt  dolores,  qui,  postquam  acus 
sex  scripulos  horae  primarios  infixa  haeserat,  ex 
toto  evanuerunt.  — Idem  obtigit 

2)  alii  agro,  lumborum  doloribus  item  cruci- 
ato, nisi  quod  postero  die  ad  dolores  penitus  fu- 
gandos operatio  iterari  debuit. 

3)  In  aegra  aliqua,  ab  aliquot  inde  annis 
rheumatismo  vago,  opressione  pectoris jspiritusque 
difficultate  et  doloribus  thoracis  punctoriis  infes- 
tata, Churchill  acum  adegit  inter  sextam  et  sep- 
timam costam,  alteramque  acum  inter  Vllmam  et 
Vlllvam,  dextra  parte.  Duobus  scripulis  horae 
primariis  post  moliri  dolor  coepit;  praeterlapsis 
horae  scripulis  sex  omnis  hinc  dolor  decessit.  Ad- 
mota tum  sinistro  lateri  acus  non  [aeque  promte 
quidem  iuvabat,  tamen,  punctione  tribus  vicibus 
repetita,  aegra  evadebat  sana, 

4)  H.  Howard,  ancilla,  ^rheumaticis  doloribus 
iam  diu  vexata,  thoracis  rheumatismo  prehensa 
est.  Acus  ,inter  octavam  et  nonam  cartilaginem 
costalem  torquendo  impressa  illico  spiritum  red- 
debat faciliorem.  Dolores  iam  in  posteriori  thora- 
cis parte  resurgentes,  acu  et  hic  immissa  atque 
per  sex  scripulos  horae  primarios  detenta,  item 
componebantur.  Postridie  eius  diei  dolores  ad  an- 
ticam pectoris  partem  reversi,  acupunctione  denuo 
repetita,  ex  integro  profligabantur. 


Churcbill  aci  hanc  operationem  perficiendam  U9U3 
est  acu  satoria  vulgari,  longitudine  pollicari  vel 
sesqui  pollicari,  ex  chalybe  confecta  et  manubriolo 
eburneo  iustructa  (vid*  Fig*  VI.)  Acu»  haec  intra 
pollicis  indicisque  digiti  apices  volvendo  lente 
paulatimque  loco  affecto  imprimitur  et  per  quin- 
que sexve  scipulos  horae  primarios  in  puncta  par- 
te detinetur*  Solet  is  medicus  semel  tantum  sin- 
gulamque  in  singulis  aegris  acum  adhibere,  nisi 
vitium  ad  plura  organa  musculosve  pervagatur* 

Praeterea  in  Anglia  acupuncturam  in  usum 
vocavit  Finch,  chirurgus  Londini: 

i)  In  anasarca*  Nonnullis  acupunctionibus 
utrique  pedi  inflictis,  aqua  emissa  est;  at  aeger 
an  convaluerit,  non  indicatur* 

2,  ln  viro  aliquo,  qui  trismo  vulneribus  ac- 
cedente torquebatur*  Acu  in  masseterem  dextri 
lateris  vix  adacta,  subito  spasmus  remittebatur; 
tum  et  sinistro  lateri  operatio  adhibita  hinc  qno- 
que  spasmum  tollebat*  Aeger  iarn  os  aperire,  po- 
tumque  theobromaticum  sorbere  atque  largam  opii 
dositi  sumere  poterat*  Trismus  non  revertebatur 
atque  aeger  ex  integro  sanus  evadebat. 

In  Germania  solus,  quod  sciam,  Michaelis 
acupuncturam  Berolini  exercuit.  Tentavit  eam  in 
matrona  tenui  et  ad  sanguinis  sputuin  prona, 
quae  rheumatismo  ad  regionem  sinistrae  scapalae, 
pluribus  remediis  adhibitis  debellari  nescio,  labo- 
rabat. Acum,  quali  Churchill  usus  erat,  infra  Sca- 
pulam prope  dorsi  spinam,  dum  dolor  recrudes- 
cere inceperat,  ad  profunditatem  semipollicis  adegit 
eamque  per  V.  scriqulos  horae  primarios  in  parte 
puncta  detinuit.  Dolor  hinc  in  alterutram  tran- 
sibat coxam,  ubi  acu  itidem  infixa,  morbus  ex 
toto  compescebatur* 

Non  aeque  commode  acus  abmovebatur  pe- 
dibus oedemate  occupatis.  Puncta  exiliora  erant, 
quam  ut  aquam  ibi  congestam  fundere  possent. 

tam, lugeo,  Primis  litterarum  rudimentis  a viro  Spec- 
tabili Homberg,  rectore  scholae  Wittstochiensis  instruc- 

viam  nobis  muniunt,  in  Gymnasio  Friderici  Guilelmi 

Link  Botanicen,  Cei.  Lichtenstein  Zoologiam,  Cei. 
Turte  Physicen,  Chemiam  et  Pharmaciam,  111.  R.udolphi 
Anatomiam  universam  et  Physiologiam,  111.  Knappe 
Osteologiam,  Splanchnologiam  atque  Medicinam  fo- 
rensem audivi.  — In  arte  cadavera  dissecandi  111. 
Rudolphi  et  111.  Knape  praeceptores  mihi  fuerunt.  — 
Interfui  praelectionibus  Cei.  F.  Hufeland  de  Patholo- 
gia  et  Therapia  tam  generali  quam  speciali  nec  non 
de  Semiotice,  Cei.  Horn  de  Pathologia  speciali  et 
Perill.  C.  W.  Hufeland  de  Therapia  speciali.  — Cei. 

# Kluge  Chirurgiae  generalis,  doctrinae  de  morbis  ossium 
et  artis  Obstetriciae,  Generos,  de  Siebold  artis  Obste- 
triciae, b.  Mursinna  cursus  operationum  chirurgicarum 
et  artis  fascias  rite  applicandi  111.  Graefe  Chirurgiae 
specialis  et  Akiurgiae,  111.  Rust  Akiurgiae  praecepta 
percepi.  — Exercitationibus  clinicis  tum  medicis,  tum 
chirurgicis  Perill.  C.  W.  Hufeland,  Cei.  Horn  et  III. 
Rust  interfui. 

Berolinense  adii,  ubi  per  annum  vices  chirurgi  exhi- 
bui; deinde  chirurgi  militaris  suscepi  munus,  quo  ad- 
huc fungor. 

Tentamine  et  examine  rigoroso  absoluto,  spero 
fore,  ut  dissertatione  hac  mea  publice  defensa,  Gra- 
tiosa Facultas  Medica  summos  in  utraque  medicina 
honores  benevole  in  me  corferat. 


THESES  DEFENDENDAE 


i. 

Acupunctura  promtis  ac  praestantioribus  morborum 
auxiliis  adnumeranda  est. 

II. 

Circulatio  sanguinis  a solis  cordis  vasorumque  viribus 
non  pendet,  sed  a sanguinis  etiam  motu  quodam 
intestino. 

III. 

Crusta  sic  dicta  inflammatoria  sanguinis  non  semper 
est  signum  pathognomonicum  inflammationis. 

Morbi  mere  topici  non  dantur. 


EXPLICATIO  TABULAE. 

Eig.  I.  Malleolus  ad  acum  Iaponum  chirurgicam,  quem 
ten  Rhyne  p.  1R3.  repraesentat. 

a.  capitulum  malleoli. 

b.  manubriolum,  quod  ad 

c.  sinu  est  excavatum,  quo  conditur  acus. 

d.  annulus  ad  firmandam  acum. 

Fig.  II.  Acus,  secundum  ten  Rhyne  et  E.  Kaempfer. 

a.  manubrium  cochleatum. 

b.  apex  tenuissimus. 

Fig.  III.  Malleolus,  quem  E.  Kaempfer  pag.  5Q3.  de- 
pictum habet. 

a.  malleolus,  qui  recipit  ad 

b.  acum  Fig.  llae. 

Fig.  IV.  Acus,  Fineri  barri  Iaponice  dicta  iuxta 
E.  Kaempfer  ib. 

Fig.  V.  Acus,  qua  usus  est  Demours  (Iour.  univers. 
des  Sciences  medie.  Paris  1819.  p.  107.) 

a.  manubriolum. 

b.  acus,  longitudine  tripollicari. 

Fig.  VI.  Acus  a Churchill  (1.  c.  Fig.  I.)  depicta. 

a.  manubriolum  eburneum. 

b.  acus. 


— 


